พอดีมารอรับคุณแฟนกลับบ้าน เลยหาร้านนั่งกินข้าวรอ เห็นบอกว่าแถวนี้มีร้านอร่อยๆ หลายร้าน เห็นร้านนี้พอมีที่จอดข้างทางก็แวะกินดู สั่งมาแค่สองอย่างครับ เพราะมาคนเดียว นึกไรไม่ออก สั่งข้าวผัดหมูกับต้มไก่ซุปเปอร์ ข้าวผัดดีครับไม่แฉะ รสชาติกลางๆ แต่ต้มไก่ซุปเปอร์นี่เด็ดเลยครับ รสแซ่บมากๆ ไก่ก็เปื่อยนุ่มดี รวมแล้วอร่อยครับ ไว้จะมาลองอย่างอื่นอีก